صابر رستم خانلی

صابر خوُدوُ اوغلو رستم‌خانلی(20 مه 1946، هامارکند، یاردیملی رایونو) — آذربایجان جومهوریتی‌نین خالق شاعیری،  " ایستیقلالچی "  وکیل، وطنداش همرأی‌لیگی پارتیاسی نین صدری،آذربایجان میلی مجلیسی‌نین وکیلی. 

 یاشاییشی 
  صابررستم‌خانلی1946-جی ایل مه آیی‌نین 20-ده یاردیملی‌نین هامارکند کندینده آنادان اولوب. 

  1963-جو ایلده یاردیملی قصبه  اون‌بیرایل‌لیک مکتبینی بیتیریب. آذربایجان دؤولت بیلیم‌یوردونون فیلولوژی فاکولته‌سینه داخیل اولموش، 1968-جی ایلده اورانی فرقلنمه دیپلومو ایله بیتیرمیشدیر.    

  امک فعالیتینه اؤیرنجی‌لیک ایللریندن باشلامیش، 1967-جی ایلده آذربایجان یازیچی‌لار ایتیفاقی نین اورقانی اولان  " ادبیات و اینجه صنعت "  قزئتینده ایشه قبول ائدیلمیشدیر.1974–1975-جی ایللرده اوردو سیرالاریندا خیدمت ائتمیشدیر. 

  بو سیرادا علمی ایشله ده مشغول اولموش، آذربایجان میلّی علم‌لر آکادمی‌سی نیظامی آدینا ادبیات اینستیتوتونون آسپیرانتوراسینی بیتیرمیشدیر. ص.رستم‌خانلی 1976-جی ایلده  " ملا نصرالدین "  و فولکلور "  مؤوضوسوندا تِزینی مودافیعه  ائده رک فیلولوژی علم‌لری آدایی علمی درجه سینه یییه‌لنمیشدیر.    

  1978-جی ایلدن  " یازیچی "  نشریاتیندا شؤعبه  مودیری، باش رداکتورون موعاوینی، باش رداکتور، 1989–1991-جی ایللرده  " آذربایجان "  قزئتی نین باش رداکتورو اولوب. 1991-جی ایلدن آذربایجان جومهوریتی‌نین دؤولت مطبوعات کومیته‌سی نین صدری، 1992–1995-جی ایللرده مطبوعات و اینفورماسیا ناظیری وظیفه لرینده چالیشیب. 1992-جی ایلدن یاراتدیغی وطنداش همرأی‌لیگی پارتیاسی نین صدری دیر.  

  صابر رستم‌خانلی1990-جی ایلدن 2015-جی ایلین 24 نوامبرینادک میلی مجلیسین وکیلی اولوب.9 فوریه 2020-جی ایلده میللی مجلیسه یئنیدن وکیل سئچیلدی.  

  یارادیجی‌لیغی 
  ائرکن یاشلاریندان مشغول اولدوغو ادبی فعالیت 1967-جی ایلدن اونون اساس پئشه‌سینه چئوریلمیشدیر. 1967–1978-جی ایللر عرضینده  " ادبیات و اینجه صنعت "  قزئتینده خوصوصی موخبیر و شؤعبه  مودیری، 1978–1989-جو ایللر آراسیندا ایسه  " یازیچی "  نشریاتی نین باش رداکتورو اولموش، یوزلرله علمی، ادبی-تنقیدی، پوبلیسیستیک یازی چاپ ائتدیرمیشدیر. ایلک کیتابی 1970-جی ایلده نشر ائدیلمیشدیر. او واختدان بری آذربایجاندا، تورکیه‌ده، روسیه‌ده، سوئدده 20-دن آرتیق شعر، نثر، پوبلیسیستیکا کیتاب‌لاری نشر ائدیلمیشدیر. کیتاب‌لاری آذربایجانین یوکسک ادبی اؤدول‌لرینه لاییق گؤرولموش، اونون آدینی بوتون تورک دونیاسیندا و اسکی شوروی‌ده تانیتدیرمیشدیر.  " عؤمور کیتابی "  آدلی اثری آذربایجاندا خالقین میلّی و یوردسئورلیک دویغولاری‌نین اویانماسیندا جیدی رول اوینامیش و 1988-جی ایل میللی آزادلیق حرکاتی نین معنوی تمللریندن بیری اولموشدور. " تانیماق ایسته‌سن " ، " خبر گؤزله ییرم " ، " گنجه قاپیسی " ، " ساغ اول، آنا دیلیم! " ، " قان یادداشی " ، " زامان مندن کئچیر "  و سایر کیمی شعر کیتابلاری نین،  " بوتؤولوک " ،  " دیدرگین لر " ،  " جاواد خان " ،  " اورخونلا گؤروش "  پوئمالارین، " بو سنین خالقین دیر "  پوبلیسیستیک یازیلاریندان عیبارت اثرین،  " آتامین روحو " ،  " ختایی یوردو " ،  " گؤی تانری " ،  " اؤلوم زیروه سی (جاواد خان) " ،  " دیفاعی فدایی‌لری " ،  " سوُنامی "  رومان‌لاری نین مؤلیفی‌دیر. اثرلری بیر چوخ دونیا خالق لاری نین دیللرینه ترجومه اولونوب. 2005-جی ایلده خالق شاعیری فخری آدینا لاییق گؤرولموشدور.  

 چالیشمالاری 

   ایجتیماعی-سیاسی فعالیتی 

   1989-جو ایلده آذربایجاندا ایلک موستقیل، دموکراتیک قزئت اولان  " آذربایجان " ای تأسیس ائتمیش، ایکی ایل اونون باش رداکتورو اولموشدور.  
   1990-جی ایلده آذربایجان خالق جبهه‌سیندن پارلمانا وکیل سئچیلمیش، دموکراتیک وکیل فراکسیونونون همصدری، قاچقین‌لارلا ایش کومسیونون صدری اولموشدور.  
 26 نووامبر 1991-جی ایلده تشکیل ائدیلن آذربایجان جومهوریتی‌ عالی سووتی میلی شوراسی نین ترکیبینه داخیل ائدیلمیشدیر"Azərbaycan Respublikası Ali Soveti Milli Şurasının təşkil edilməsi haqqında"  Azərbaycan Respublikası Ali Sovetinin 26 noyabr 1991-ci il tarixli, 276-XP nömrəli Qərarı. e-qanun.az (azərb.).  
 1991–1995-جی ایللرده مطبوعات و اینفورماسیا ناظیری وظیفه‌سینی ایجرا ائتمیشدیر.    
   1992-جی ایلده بیر قروپ ضیالی ایله وطنداش همرأی‌لیگی پارتیاسینی تأسیس ائتمیشدیر، بو گونه قدر پارتیانین صدری‌دیر.     
   1995-جی ایلده مطبوعات و اینفورماسیا ناظیری وظیفه‌سیندن ایستعفا وئرمیشدیر.  
   23 مه 1996-جی ایلده آذربایجان جومهوریتی پرزیدنتی نین فرمانییلا  " شؤهرت "  اوردنی ایله تلطیف ائدیلمیشدیر.Sabir Rüstəmxanlının "Şöhrət" ordeni ilə təltif edilməsi haqqında Azərbaycan Respublikası Prezidentinin Fərmanı // Azərbaycan Respublikası Prezidentinin Fərmanları və Sərəncamları.- Bakı, 1996.- № 2.- S.8. 
  2003-جو ایلده وطنداش همرأی‌لیگی پارتیاسی طرفیندن آذربایجان جومهوریتی‌نین پرزیدنت‌لیگینه آدایلیغی ایره لی سورولموشدور.  
  2005 و 2010-جو ایللرده میلی مجلیسه کئچیریلن سئچکی‌لرده 72 سایلی یاردیملی-ماساللی دایره سیندن وکیل اولموشدور.  

 دیاسپور فعالیتی 
  س.رستمخانلی آذربایجانین ان بؤیوک دیاسپورا تشکیلات اولان دونیا آذربایجانلی‌لاری کونقره‌سی نین عوضوودور. موختلیف واخت‌لاردا کونقره‌نین مجلیس صدری، ایداره هئیتی‌نین عوضوو و صدری اولموشدور. 2008 و 2011-جی ایللرده دونیا آذربایجانلی‌لاری کونقره‌سینه کئچیریلن 10 و 11-قورولتایلاریندا همصدر سئچیلمیشدیر.  

   کیتاب‌لاری 

  " تانیماق ایسته سن " ،  
  " خبر گؤزله ییرم " ،  
   سئوگیم،سئوینجیم  
  " گنجه قاپیسی " ،  
  " ساغ اول، آنا دیلیم! " ، 
  " قان یادداشی " ،  
  " عؤمور کیتابی " ،  
  " آتامین روحو " 
  " بو سنین خالقین‌دیر  "
  " زامان مندن کئچیر "   
  " ختایی یوردو " ،  
  " گؤی تانری " ،  
  " بوتؤولوک حسرتی " ،  
  " آتامین روحو "  (تکرار)  
  " اؤلوم زیروه سی " ،  
  " دیفاعی فدایی‌لری " ،  
  " سونامی " ،  
  " ابدی سئودا " .  
   درده اَییلمه  
   شاعیر و شر  
   آکادئمیکین سون اثری (2017)  
   آستار (2018)Real TV (21.12.2018). "Sabir Rüstəmxanlının imza günü" (azərb.). Youtube.com. İstifadə tarixi: 2018-12-21. 

 اتک یازی‌لار 
بؤلمه:سیاستچیلر
بؤلمه:یازیچیلار